b'\n_START_ARTICLE_\nGoogle Translate\n_START_PARAGRAPH_\nGoogle Translate ali Google Prevajalnik je brezpla\xc4\x8dni spletni prevajalnik, ki je na voljo od leta 2007._NEWLINE_Z njim se prevaja neposredno, z vna\xc5\xa1anjem besedila na njegovi spletni strani,_NEWLINE_pri \xc4\x8demer uporabnik sam izbere jezikovni par ali pa prevajalniku pusti, da sam zazna izvirni_NEWLINE_jezik. S pomo\xc4\x8djo Zbirke prevajalskih orodij (ang. Translator Toolkit) je mogo\xc4\x8de prevajati_NEWLINE_celotne dokumente razli\xc4\x8dnih datote\xc4\x8dnih vrst, uporabljati pomnilnik prevodov, ki _NEWLINE_olaj\xc5\xa1a prevajanje v prihodnje, brskati po javno dostopnih pomnilnikih prevodov drugih_NEWLINE_uporabnikov in uporabljati razli\xc4\x8dne glosarje.\n_START_SECTION_\nOris delovanja\n_START_PARAGRAPH_\nGooglov prevajalnik deluje na osnovi statisti\xc4\x8dne metode strojnega prevajanja. Za_NEWLINE_izdelavo novega jezikovnega para je potreben vzporedni korpus z vsaj milijon_NEWLINE_besedami in enojezi\xc4\x8dna korpusa z vsaj milijardo besed. Pri izdelavi prevajalnika je Google_NEWLINE_uporabil dokumente Zdru\xc5\xbeenih narodov, ki so na voljo v \xc5\xa1estih uradnih jezikih (angle\xc5\xa1\xc4\x8dini,_NEWLINE_arab\xc5\xa1\xc4\x8dini, franco\xc5\xa1\xc4\x8dini, kitaj\xc5\xa1\xc4\x8dini, ru\xc5\xa1\xc4\x8dini in \xc5\xa1pan\xc5\xa1\xc4\x8dini). Tako izdelal vzporedni korpus \xc5\xa1estih jezikov z velikostjo 20 milijard besed._NEWLINE_Trenutno je prevajalnik na voljo za 58 jezikov, med drugim tudi za sloven\xc5\xa1\xc4\x8dino._NEWLINE_Sistem ne uporablja dodatnega jezikovnega znanja, zana\xc5\xa1a se samo na korelacijo med znanimi pari \xc5\xbee prevedenih vzporednih besedil. Statisti\xc4\x8dne metode zahtevajo ogromne koli\xc4\x8dine besedil ter veliko ra\xc4\x8dunalni\xc5\xa1ke mo\xc4\x8di za obdelavo teh besedil. Google ima oboje; besedila, nabrana za izdelavo iskalnika, in ra\xc4\x8dunalnike, ki omogo\xc4\x8dajo hitro izdelavo sistemov za strojno prevajanje z zavidljivo kakovostjo._NEWLINE_Opisane lastnosti so omogo\xc4\x8dile Googlu izdelavo prevajalnih sistemov za kar 58_NEWLINE_svetovnih jezikov, torej za kar_NEWLINE_58 \xe2\x88\x97 58 = 3364 jezikovnih parov._NEWLINE_O natan\xc4\x8dnem delovanju prevajalnega sistema Google_NEWLINE_Translate ni veliko znanega, znane so le osnovne metode._NEWLINE_Za ve\xc4\x8dje jezike ter pogostej\xc5\xa1e jezikovne pare, kot_NEWLINE_so angle\xc5\xa1\xc4\x8dina-nem\xc5\xa1\xc4\x8dina, angle\xc5\xa1\xc4\x8dina-franco\xc5\xa1\xc4\x8dina ali_NEWLINE_angle\xc5\xa1\xc4\x8dina-kitaj\xc5\xa1\xc4\x8dina, so sistemi nau\xc4\x8deni posebej, medtem_NEWLINE_ko so manj\xc5\xa1i jeziki, mednje sodi tudi sloven\xc5\xa1\xc4\x8dina, prevajani_NEWLINE_prek vmesnega jezika. To pomeni, da prevajanje v sloven\xc5\xa1\xc4\x8dino ne poteka neposredno iz izvornega jezika, temve\xc4\x8d se_NEWLINE_besedilo najprej prevede v angle\xc5\xa1\xc4\x8dino (\xc5\xa1pekulacija) ter \xc5\xa1ele nato v_NEWLINE_sloven\xc5\xa1\xc4\x8dino. Kakovost prevodov je_NEWLINE_slab\xc5\xa1a kot pri ve\xc4\x8djih jezikovnih parih, kar potrjujejo tudi_NEWLINE_rezultati testiranja, ki jih je z empiri\xc4\x8dnimi primeri predstavil Jernej Vi\xc4\x8di\xc4\x8d, raziskovalec na podro\xc4\x8dju statisti\xc4\x8dnega strojnega prevajanja naravnih jezikov. Primer prevoda iz sloven\xc5\xa1\xc4\x8dine v srb\xc5\xa1\xc4\x8dino, v katerem se v prevodu pojavljajo angle\xc5\xa1ke besede, ka\xc5\xbee na verjetno uporabo angle\xc5\xa1\xc4\x8dine kot vmesnega jezika pri prevajanju._NEWLINE_Slovenski original: Razume\xc5\xa1?_NEWLINE_Srbski prevod: \xd0\x93OT \xd0\x98T?_NEWLINE_Romanizirano: Got it?_NEWLINE_Ugotovitve raziskave, ki jo je opravil Ethan Shen, so pokazale da je Googlov prevajalnik dobre rezultate dosegal predvsem pri prevajanju besedil dalj\xc5\xa1ih od 2000 znakov in prevajanju jezkovnih kombinacij fraco\xc5\xa1\xc4\x8dine in angle\xc5\xa1\xc4\x8dine.\n_START_SECTION_\nRazli\xc4\x8dice\n_START_PARAGRAPH_\nPoleg osnovne spletne razli\xc4\x8dice Googlovega prevajalnika, so na voljo tudi raz\xc5\xa1iritve za brskalnika Firefox in Chrome ter aplikaciji za platformi Android ter iPhone (iOS).\n_START_SECTION_\nRaz\xc5\xa1iritve za brskalnike\n_START_PARAGRAPH_\nMozilla ponuja \xc5\xa1tevilne raz\xc5\xa1iritve za Googlove storitve, med drugim tudi raz\xc5\xa1iritev Google Translate. Od februarja 2010 je Googlov prevajalnik vklju\xc4\x8den v brskalnik Google Chrome in omogo\xc4\x8da samodejno prevajanje spletnih strani.\n_START_SECTION_\nAndroid razli\xc4\x8dica\n_START_PARAGRAPH_\nJanuarja 2010 je Google ponudil prvo brezpla\xc4\x8dno razli\xc4\x8dico aplikacije Google Translate na spletni trgovini Android Market. Trenutno je na voljo prevajanje ve\xc4\x8d kot 50 jezikov in glasovna prepoznava 15 jezikov. Od za\xc4\x8detka leta 2011 storitev Google Translate omogo\xc4\x8da tudi pogovorni na\xc4\x8din, ki simulira delo tolma\xc4\x8da in omogo\xc4\x8da konsekutivno prevajanje pogovora dveh oseb. V preizkusnem obdobju je storitev na voljo le za jezikovni kombinaciji angle\xc5\xa1\xc4\x8dine in \xc5\xa1pan\xc5\xa1\xc4\x8dine. Marca 2013 je Google ponudil \xc5\xa1e prenos jezikov, da bi lahko prevajal tudi takrat, ko telefon nima internetne povezave.\n_START_SECTION_\niPhone razli\xc4\x8dica\n_START_PARAGRAPH_\nBrezpla\xc4\x8dna razli\xc4\x8dica Googlovega prevajalnika je od februarja 2011 na voljo tudi uporabnikom iPhone pametnih telefonov, ki si jo lahko prenesejo v spletni trgovini App Store.'